|  |  |
| --- | --- |
| ΤΜΗΜΑ ΔΙΟΙΚΗΣΗΣ ΚΑΙ ΑΝΑΠΤΥΞΗΣ ΑΝΘΡΩΠΙΝΟΥ ΔΥΝΑΜΙΚΟΥ  Αχαρνών 417, 11143 Αθήνα  Τηλέφωνο: 213 131 4608, 4613  e-mail: **tm-daad@inedivim.gr** | **ΠΡΟΣ**:  Όπως Πίνακας Αποδεκτών  **Κοιν.:**  Υπουργείο Παιδείας, Θρησκευμάτων και Αθλητισμού  Γενική Διεύθυνση Ανθρώπινου Δυναμικού  Διεύθυνση Εποπτείας και Ανθρώπινου Δυναμικού ΝΠΔΔ, ΝΠΙΔ και Αποκεντρωμένων Υπηρεσιών  Τμήμα Β’ Εποπτείας και Ανθρώπινου Δυναμικού ΝΠΙΔ  Δ/νση: Αν. Παπανδρέου 37, 15180, Μαρούσι  Τηλ.: 210-3442581  Email:  [tmbnpid@minedu.gov.gr](mailto:tmbnpid@minedu.gov.gr) |
| **Α.Π.: 700/219/20794** | **Ημ/νία:** 17/10/2025 |
|  | **Ορθή Επαν:** ..……………………. |

**ΘΕΜΑ : Ανακοίνωση - Πρόσκληση Εκδήλωσης ενδιαφέροντος για απόσπαση υπαλλήλων στο Ίδρυμα Νεολαίας και Διά Βίου Μάθησης.**

Έχοντας υπόψη:

1. Την παρ. 4, του άρθρου 199 του ν. 4820/2021 (Α’ 130), όπως ισχύει.
2. Την υπό στοιχεία 4696/23.11.2021 Υπουργική Απόφαση (ΑΔΑ: Ψ4Δ346ΜΤΛΗ-Ξ72) «Προσδιορισμός φορέων υλοποίησης και λειτουργίας των Δράσεων και Έργων του Ταμείου Ανάκαμψης και Ανθεκτικότητας, αρμοδιότητας του Υπουργείου Παιδείας και Θρησκευμάτων».
3. Τις διατάξεις της υπ’ αριθ. 119126 ΕΞ 2021/28-9-2021 απόφασης Αν. Υπουργού Οικονομικών «Σύστημα διαχείρισης και ελέγχου των Δράσεων και των Έργων του Ταμείου Ανάκαμψης και Ανθεκτικότητας» (Β’4498) και ειδικότερα την παρ. Β1 του άρθρου 3, όπως ισχύει.
4. Τις διατάξεις της υπ’ αριθ. 52415 ΕΞ 2022/15.04.2022 απόφασης του Αναπληρωτή Υπουργού Οικονομικών «Τροποποίηση της υπό στοιχεία 119126 ΕΞ 2021/28.09.2021 απόφασης του Αναπληρωτή Υπουργού Οικονομικών περί καθορισμού Συστήματος διαχείρισης και ελέγχου των Δράσεων και των Έργων του Ταμείου Ανάκαμψης και Ανθεκτικότητας» (Β’ 1927), όπως ισχύει.
5. Την υπ’ αριθ. 120141/30.09.2021 απόφαση του Διοικητή της Ειδικής Υπηρεσίας Συντονισμού Ταμείου Ανάπτυξης «Έγκριση του Εγχειριδίου Διαδικασιών του Συστήματος Διαχείρισης και Ελέγχου του Ταμείου Ανάκαμψης, δυνάμει της με αριθμό 119126 ΕΞ 2021/28.09.2021 (Β’ 4498) απόφασης του Αναπληρωτή Υπουργού Οικονομικών» (ΑΔΑ: 6ΝΞ3Η-ΨΘ0), όπως ισχύει.
6. Το άρθρο 68 του ν. 3528/2007 «Κύρωση του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων ΝΠΔΔ», όπως ισχύει.
7. Το ν. 4115/2013 «Οργάνωση και λειτουργία Ιδρύματος Νεολαίας και Δια Βίου Μάθησης και Εθνικού Οργανισμού Πιστοποίησης Προσόντων κα Επαγγελματικού Προσανατολισμού και άλλες διατάξεις» όπως ισχύει.
8. Το άρθρο 23 του ν.4354/2015 «Διαχείριση των μη εξυπηρετούμενων δανείων, μισθολογικών ρυθμίσεων και άλλων επειγουσών διατάξεων εφαρμογής της συμφωνίας δημοσιονομικών στόχων και διαρθρωτικών μεταρρυθμίσεων», όπως ισχύει.
9. Το Π.Δ. 85/2022 «Καθορισμός προσόντων διορισμού σε φορείς του Δημοσίου (Προσοντολόγιο-Κλαδολόγιο)», όπως ισχύει.
10. Το άρθρο 14, του ν. 4270/2017 (Α’ 143) όπως ισχύει.
11. Τις υπ΄ αριθμ. πρωτ. 136/106/02-01-2025 (ΑΔΑ: 9ΒΘΧ46ΨΖΣΠ-2ΟΛ) , 136/108/02-01-2025 (ΑΔΑ: Ψ53Α46ΨΖΣΠ-706) και 136/107/02-01-2025 (ΑΔΑ: 9ΗΠ946ΨΖΣΠ-Ψ9Ζ) Αποφάσεις Ανάληψης Υποχρέωσης.
12. Την υπ’ αριθ. 981/56/16-10-2025 (ΨΙΚΙ46ΨΖΣΠ-075) Απόφαση Δ.Σ. Ι.ΝΕ.ΔΙ.ΒΙ.Μ. περί της Έγκρισης σχεδίου Ανακοίνωσης - Πρόσκλησης Εκδήλωσης ενδιαφέροντος για απόσπαση υπαλλήλων στο Ίδρυμα Νεολαίας και Διά Βίου Μάθησης στο πλαίσιο υλοποίησης και λειτουργίας των Δράσεων και Έργων του Ταμείου Ανάκαμψης και Ανθεκτικότητας.

Το Ίδρυμα Νεολαίας και Διά Βίου Μάθησης (Ι.ΝΕ.ΔΙ.ΒΙ.Μ.) αποτελεί Νομικό Πρόσωπο Ιδιωτικού Δικαίου, έχει κοινωφελή και μη κερδοσκοπικό χαρακτήρα, λειτουργεί προς εξυπηρέτηση του δημοσίου συμφέροντος και εποπτεύεται από την Υπουργό Παιδείας, Θρησκευμάτων και Αθλητισμού ([Νόμος 4115/13, ΦΕΚ 24 Α/30-1-2013, όπως ισχύει)](http://www.inedivim.gr/attachments/article/7/fek-nomos_4115.pdf).

Το Ι.ΝΕ.ΔΙ.ΒΙ.Μ., ως φορέας υλοποίησης και λειτουργίας των Δράσεων και Έργων του Ταμείου Ανάκαμψης και Ανθεκτικότητας, προτίθεται να προβεί σε αποσπάσεις υπαλλήλων (μόνιμων ή με σχέση εργασίας ιδιωτικού δικαίου αορίστου χρόνου) του Δημόσιου Τομέα, όπως αυτός οριοθετείται στο άρθρο 14 του N. 4270/2014 (Α’ 143), προκειμένου να καλύψει τις επείγουσες υπηρεσιακές ανάγκες, οι οποίες απορρέουν από την ένταξή του στη δράση «Μεταρρύθμιση της Επαγγελματικής Εκπαίδευσης και Κατάρτισης», σύμφωνα με την υπ΄ αριθμ. 4696/23.11.2021 Υπουργική Απόφαση (ΑΔΑ: Ψ4Δ346ΜΤΛΗ-Ξ72).

**Προκηρυσσόμενες θέσεις**

Συγκεκριμένα προκηρύσσονται από το Ίδρυμα Νεολαίας και Διά Βίου Μάθησης, δώδεκα (12) θέσεις με απόσπαση, οι οποίες κατανέμονται κατά κατηγορία/εκπαιδευτική βαθμίδα και κλάδο/ειδικότητα ως εξής:

|  |  |  |
| --- | --- | --- |
| **Α/Α** | **Κατηγορία – Κλάδος/ Ειδικότητα** | **Αριθμός Θέσεων** |
| 1 | ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ / ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ | 4 |
| 2 | ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ / ΠΕ ΟΙΚΟΝΟΜΙΚΟΥ | 2 |
| 3 | ΠΕ ΜΗΧΑΝΙΚΩΝ/ ΠΕ ΠΟΛΙΤΙΚΩΝ ΜΗΧΑΝΙΚΩΝ | 1 |
| 4 | ΠΕ ΜΗΧΑΝΙΚΩΝ/ ΠΕ ΜΗΧΑΝΟΛΟΓΩΝ- ΜΗΧΑΝΙΚΩΝ | 1 |
| 5 | ΤΕ ΔΙΟΙΚΗΤΙΚΟΥ – ΛΟΓΙΣΤΙΚΟΥ/ ΤΕ ΔΙΟΙΚΗΤΙΚΟΥ – ΛΟΓΙΣΤΙΚΟΥ | 2 |
| 6 | ΔΕ ΔΙΟΙΚΗΤΙΚΟΥ – ΛΟΓΙΣΤΙΚΟΥ/ ΔΕ ΔΙΟΙΚΗΤΙΚΟΥ – ΛΟΓΙΣΤΙΚΟΥ | 2 |
|  | **ΣΥΝΟΛΟ** | **12** |

**Νομοθετικό Πλαίσιο, διάρκεια αποσπάσεων, αποδοχές αποσπασμένων υπαλλήλων.**

Οι αποσπάσεις θα πραγματοποιηθούν σε θέσεις, όπως αυτές προκύπτουν από τον παραπάνω Πίνακα, σύμφωνα με τις σχετικές διατάξεις, 1 έως 10, της παρούσας.

Επισημαίνεται ότι οι αποσπάσεις θα διενεργηθούν με κοινή απόφαση των αρμοδίων οργάνων του Υπουργείου Οικονομικών, του Υπουργείου Παιδείας, Θρησκευμάτων και Αθλητισμού και του Υπουργείου προέλευσης του υπαλλήλου, κατά παρέκκλιση κάθε γενικής ή ειδικής διάταξης και χωρίς να απαιτείται απόφαση ή σύμφωνη γνώμη των αρμόδιων υπηρεσιακών συμβουλίων του φορέα προέλευσης.

Οι αποσπάσεις θα διενεργηθούν με την ίδια σχέση εργασίας και το ίδιο μισθολογικό καθεστώς. Για το χρονικό διάστημα της απόσπασης οι υπάλληλοι διατηρούν το σύνολο των αποδοχών της οργανικής τους θέσης, σύμφωνα με τις προϋποθέσεις χορήγησής τους και η μισθοδοσία τους βαρύνει το Ίδρυμα Νεολαίας και Διά Βίου Μάθησης.

Η διάρκεια των αποσπάσεων ορίζεται σε δύο (2) έτη και δύναται να παραταθεί για άλλα τρία (3) έτη. Ο χρόνος της απόσπασης λογίζεται για κάθε συνέπεια ως χρόνος πραγματικής υπηρεσίας στη θέση στην οποία ο υπάλληλος ανήκει οργανικά. Η απόσπαση του υπαλλήλου διακόπτεται πριν από τη λήξη της για υπηρεσιακούς λόγους με ειδικά αιτιολογημένη απόφαση του Διοικητικού Συμβουλίου του Ι.ΝΕ.ΔΙ.ΒΙ.Μ. ή μετά από αιτιολογημένη αίτηση του υπαλλήλου, κατόπιν συνεκτίμησης των υπηρεσιακών αναγκών.

**Υποχρεωτικά και συνεκτιμώμενα προσόντα**

Οι υποψήφιοι/ες κατά την ημερομηνία υποβολής της αίτησης υποψηφιότητας θα πρέπει να κατέχουν τα τυπικά προσόντα της κατηγορίας εκπαίδευσης/κλάδου που επιθυμούν να αποσπαστούν, όπως αυτά ορίζονται στο Π.Δ. 85/2022.

Η επιλογή εκ των υποψηφίων θα πραγματοποιηθεί συνεκτιμώντας τη συνάφεια των τυπικών και ουσιαστικών προσόντων τους με τις προκηρυσσόμενες θέσεις, τις εκθέσεις αξιολόγησης του υπαλλήλου, την εμπειρία στην άσκηση αντίστοιχων καθηκόντων, καθώς και κάθε στοιχείο από το προσωπικό μητρώο του υπαλλήλου που καταδεικνύει την καταλληλότητά του για τη συγκεκριμένη θέση.

**Δικαίωμα υποβολής αίτησης**

Δικαίωμα συμμετοχής στη διαδικασία έχουν όλοι οι τακτικοί υπάλληλοι (μόνιμοι ή ιδιωτικού δικαίου αορίστου χρόνου) των ανωτέρω κλάδων που υπηρετούν σε υπηρεσίες του του Δημόσιου Τομέα, όπως αυτός οριοθετείται στο άρθρο 14 του N. 4270/2014 (Α’ 143).

Επισημαίνεται ότι δεν επιτρέπεται η απόσπαση:

* Υπαλλήλου πριν παρέλθει διετία από το διορισμό του (παρ. 8, άρθρου 68, Ν. 3528/2007).
* Υπαλλήλου που έχει επιλεγεί ως προϊστάμενος οργανικής μονάδας (παρ. 9, άρθρου 68, Ν. 3528/2007).
* Υπαλλήλου πριν παρέλθει διετία από προηγούμενη απόσπαση (παρ. 11, άρθρου 68, Ν. 3528/2007).
* Υπαλλήλων Νομικών Προσώπων του ευρύτερου δημοσίου τομέα, όπως αυτός οριοθετείται από το Ν. 3429/2005, για τους οποίους προκύπτει κώλυμα απόσπασης που απορρέει από τις καταστατικές διατάξεις ή/και κανονισμούς λειτουργίας των Υπηρεσιών στις οποίες ανήκουν οργανικά.
* Υπαλλήλου για τον οποίο κατά το χρόνο λήξης της προθεσμίας υποβολής των αιτήσεων και κατά το χρόνο της απόσπασης εκκρεμεί πειθαρχική δίωξη ή / και έχει ασκηθεί ποινική ή πειθαρχική δίωξη.

**Διαδικασία αξιολόγησης αιτήσεων**

Η επιλογή εκ των υποψηφίων, θα πραγματοποιηθεί βάσει του βιογραφικού σημειώματος, των τυπικών και των συνεκτιμώμενων προσόντων. Για σχηματισμό πληρέστερης εικόνας, το Ι.ΝΕ.ΔΙ.ΒΙ.Μ. δύναται να καλέσει τους υποψηφίους σε προσωπική συνέντευξη.

Οι προϋποθέσεις και τα προσόντα επιλογής πρέπει να συντρέχουν τόσο κατά την ημερομηνία λήξης της προθεσμίας υποβολής αιτήσεων υποψηφιότητας όσο και κατά τον χρόνο έκδοσης της σχετικής απόφασης απόσπασης.

**Απαιτούμενα Δικαιολογητικά**

Κατόπιν των ανωτέρω, καλούνται οι ενδιαφερόμενοι υπάλληλοι, να υποβάλλουν αίτηση απόσπασης στο Ίδρυμα Νεολαίας και Διά Βίου Μάθησης, στη Διεύθυνση Διοικητικών Υπηρεσιών – Τμήμα Διοίκησης και Ανάπτυξης Ανθρώπινου Δυναμικού (Ταχ. Δ/νση: Αχαρνών 417 & Κοκκινάκη, Τ.Κ. 11143, Αθήνα), συνοδευόμενη από τα ακόλουθα δικαιολογητικά:

1. Αίτηση υποψηφιότητας υπογεγραμμένη (συνημμένο υπόδειγμα), η οποία θα κοινοποιείται ταυτόχρονα και στη Διεύθυνση Διοικητικού στην οποία υπάγεται ο/η υπάλληλος. Η εν λόγω κοινοποίηση πρέπει να προκύπτει από την αίτηση του/της υπαλλήλου.
2. Αναλυτικό Βιογραφικό σημείωμα.
3. Υπεύθυνη Δήλωση του άρθρου 8, του  Ν. 1599/1986 ότι τα αναγραφόμενα στην Αίτηση και το Βιογραφικό Σημείωμα είναι ακριβή.
4. Αντίγραφο δελτίου αστυνομικής ταυτότητας.
5. Φωτοαντίγραφα τίτλων σπουδών και μεταφρασμένων, όπου απαιτείται, πτυχίων καθώς και αποδεικτικά των πρόσθετων προσόντων που διαθέτουν (π.χ γνώσεις χειρισμού Η/Υ, ξένης γλώσσας, κλπ..) (Σημείωση: οι τίτλοι σπουδών της αλλοδαπής πρέπει να είναι αρμοδίως αναγνωρισμένοι).
6. Πιστοποιητικό Υπηρεσιακών Μεταβολών, από το οποίο να προκύπτουν:

* Τα στοιχεία υπηρεσιακής κατάστασης και οι υπηρεσιακές μεταβολές του υπαλλήλου.
* Το σύνολο των αναρρωτικών αδειών της τελευταίας πενταετίας.
* Έλεγχος γνησιότητας πτυχίων.
* Ότι δεν έχει επιβληθεί πειθαρχική ποινή και δεν εκκρεμεί σε βάρος του πειθαρχική δίωξη.
* Ότι δεν έχει οποιοδήποτε κώλυμα απόσπασης από γενική ή ειδική διάταξη.

1. Πρόσφατη Βεβαίωση μηνιαίων αποδοχών (προηγούμενου μηνός από την υποβολή της αίτησης).
2. Κάθε άλλο στοιχείο που κατά την κρίση του υποψηφίου θα μπορούσε να συνεκτιμηθεί (π.χ. πιστοποιητικά επιμόρφωσης, βεβαιώσεις συμμετοχής σε σεμινάρια, συνέδρια κλπ.).

**Τρόπος Υποβολής Αίτησης - Προθεσμία**

Η κατάθεση των αιτήσεων, μετά των συνημμένων τους θα γίνεται αυτοπροσώπως καθημερινά στις εργάσιμες ημέρες και ώρες από 9:00 έως 16:00, στην Κεντρική Γραμματεία του Ιδρύματος Νεολαίας και Διά Βίου Μάθησης, είτε ταχυδρομικώς επί αποδείξει στην διεύθυνση: **Αχαρνών 417 & Κοκκινάκη, Τ.Κ. 11143, Αθήνα / Ίδρυμα Νεολαίας και Διά Βίου Μάθησης, Διεύθυνση Διοικητικών Υπηρεσιών / Τμήμα Διοίκησης και Ανάπτυξης Ανθρώπινου Δυναμικού,** με την ένδειξη **«Αίτηση Υποψηφιότητας στην υπ' αριθμ. πρωτ. 700/219/20794/17-10-2025 Ανακοίνωση - Πρόσκληση για απόσπαση στο Ίδρυμα Νεολαίας και Διά Βίου Μάθησης».**

Η προθεσμία υποβολής των αιτήσεων ορίζεται **από την Δευτέρα 20/10/2025 έως και την Παρασκευή 14/11/2025** και ώρα 16:00 μ.μ. και τοεμπρόθεσμο της αίτησης υποψηφιότητας κρίνεται από τη σχετική πρωτοκόλληση αυτής ή από τη σφραγίδα του ταχυδρομείου εφόσον αυτή αποστέλλεται ταχυδρομικώς.

**Πληροφορίες**

Για περισσότερες πληροφορίες οι ενδιαφερόμενοι μπορούν να απευθύνονται στο Τμήμα Διοίκησης και Ανάπτυξης Ανθρώπινου Δυναμικού, της Διεύθυνσης Διοικητικών Υπηρεσιών, του Ιδρύματος Νεολαίας και Διά Βίου Μάθησης, στα τηλέφωνα: 213 131 4608 & 213 131 4613, ή μέσω ηλεκτρονικού ταχυδρομείου: [tm-daad@inedivim.gr](mailto:tm-daad@inedivim.gr).

Οι Υπηρεσίες, στις οποίες αποστέλλεται η παρούσα Ανακοίνωση - Πρόσκληση, παρακαλούνται να την κοινοποιήσουν σε όλους τους υπαλλήλους τους, που ανήκουν στις ανωτέρω κατηγορίες και κλάδους, καθώς και στα Νομικά Πρόσωπα που εποπτεύουν.

Η παρούσα Ανακοίνωση - Πρόσκληση δημοσιεύεται στην ιστοσελίδα του Ιδρύματος Νεολαίας και Διά Βίου Μάθησης ([www.inedivim.gr](http://www.inedivim.gr)) και στον ιστότοπο “[diavgeia.gov.gr](file:///\\10.5.164.241\tm-daad\Δρακόπουλος%20Γιώργος\Προκήρυξη%20για%20Μετάταξη_Απόσπαση%20στο%20Ι.ΝΕ.ΔΙ.ΒΙ.Μ\ΤΑΜΕΙΟ%20ΑΝΑΚΑΜΨΗΣ%203\diavgeia.gov.gr)“ .

|  |
| --- |
| Η ΠΡΟΕΔΡΟΣ ΔΣ Ι.ΝΕ.ΔΙ.ΒΙ.Μ. |
| Ροκοφύλλου Άννα |

**Εσωτερική Διανομή:**

1. Γραφείο Προέδρου
2. Διεύθυνση Διοικητικών Υπηρεσιών
3. Τμήμα Διοίκησης και Ανάπτυξης Ανθρώπινου Δυναμικού

**ΠΑΡΑΡΤΗΜΑ**

**ΑΙΤΗΣΗ ΥΠΟΨΗΦΙΟΤΗΤΑΣ**

**ΣΤΗΝ ΥΠ΄ΑΡΙΘΜ ΠΡΩΤ. 700/219/20794/17-10-2025 ΑΝΑΚΟΙΝΩΣΗ - ΠΡΟΣΚΛΗΣΗ**

**ΓΙΑ ΑΠΟΣΠΑΣΗ ΣΤΟ ΙΔΡΥΜΑ ΝΕΟΛΑΙΑΣ ΚΑΙ ΔΙΑ ΒΙΟΥ ΜΑΘΗΣΗΣ**

|  |  |
| --- | --- |
| **ΕΠΩΝΥΜΟ:……………………………………**  **ΟΝΟΜΑ:……………………………………….  ΟΝΟΜΑ ΠΑΤΡΟΣ:…………………………**  **Α.Δ.Τ:.…………………………………………..**  **Δ/ΝΣΗ ΚΑΤΟΙΚΙΑΣ**  **ΟΔΟΣ:.……………………….…ΑΡΙΘ.:.….. ΤΚ:……………..ΠΕΡΙΟΧΗ:…………………**  **ΤΗΛ. ΚΑΤΟΙΚΙΑΣ:……………………….…**  **ΤΗΛ. ΚΙΝΗΤΟ:………………………….…..**  **ΗΛ. ΔΙΕΥΘΥΝΣΗ:…………………………..**  Υπηρετώ ως υπάλληλος στ…: …………………………………………………..  Δ/νση:…………………………………………  Τμήμα:………………………………………..  Βαθμός:………………………………………  Μισθολογικό κλιμάκιο: ……………..  Σχέση εργασίας:…………………………  Κατηγορία:…………………………………  Κλάδος-Ειδικότητα:……………………  Δ/νση Εργασίας:…………………………  ΤΚ:……………Περιοχή:………………...  Τηλ. Εργασίας:……………………………  Επισυναπτόμενα Δικαιολογητικά:  1…………………………………...  2……………………………………  3…………………………………..  4…………………………………..  5…………………………………..  6…………………………………..  7………………………………….. | **ΠΡΟΣ:**  ΙΔΡΥΜΑ ΝΕΟΛΑΙΑΣ ΚΑΙ ΔΙΑ ΒΙΟΥ ΜΑΘΗΣΗΣ  ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ  ΤΜΗΜΑ ΔΙΟΙΚΗΣΗΣ ΚΑΙ ΑΝΑΠΤΥΞΗΣ ΑΝΘΡΩΠΙΝΟΥ ΔΥΝΑΜΙΚΟΥ  Αχαρνών 417 & Κοκκινάκη, Τ.Κ.11143, Αθήνα  **ΥΠΟΧΡΕΩΤΙΚΗ ΚΟΙΝΟΠΟΙΗΣΗ ΣΤΗΝ ΥΠΗΡΕΣΙΑ ΠΡΟΕΛΕΥΣΗΣ:**  ………………………………………………………………………  ………………………………………………………………………  Σας καταθέτω φάκελο με τα απαραίτητα δικαιολογητικά και παρακαλώ, με βάση την  υπ' αριθμ. πρωτ. 700/219/20794/17-10-2025 Ανακοίνωση-Πρόσκληση, όπως εξετάσετε την αίτηση υποψηφιότητάς μου για απόσπαση στο Ίδρυμα Νεολαίας και Διά Βίου Μάθησης.  **ΗΜΕΡΟΜΗΝΙΑ:……………….….**  **Ο/Η ΑΙΤ…………………..…………**  *(Ονοματεπώνυμο & Υπογραφή)* |

**ΠΙΝΑΚΑΣ ΑΠΟΔΕΚΤΩΝ:**

(Αποστολή με ηλεκτρονικό ταχυδρομείο)

1. Όλα τα Υπουργεία   
2. Όλες οι Γενικές και Ειδικές Γραμματείες

3. Όλες οι Ανεξάρτητες Αρχές

4. Όλες οι Αποκεντρωμένες Διοικήσεις

5. Όλες οι Περιφέρειες